ໃນວັນທີ 11 ຕຸລາ 2018ຄະນະຈັດຕັ້ງເມືອງສີສັດຕະນາກໄດ້ຈັດກອງປະຊຸມ ອົບຮົມວຽກງານການເມືອງແນວຄິດ ໃຫ້ສະມາຊິກພັກໃໝ່ທົ່ວເມືອງສີສັດຕະນາກ ຂຶ້ນຢູ່ທີ່ ສະໂມສອນ ວິທະຍາໄລ ເຕັກນິກ ຊັບພະວິຊາ ໂດຍອີງຕາມຄຳແນະນຳກ່ຽວກັບການ ອົບຮົມໃຫ້ສະມາຊິກພັກໃໝ່ສະບັບເລກທີ 197/ຄອ.ນວ ລົງວັນທີ 12/09/18 ແລະ ການຄົ້ນຄວ້າເຫັນດີຂອງຄະນະປະຈຳພັກເມືອງສີສັດຕະນາກ ຄັງທີ 1/10/2018 ໄດ້ເຊີນບັນດາສະມາຊິກພັກທີ່ມີອາຍຸພັກແຕ່ 5 ປີລົງມາ ເຂົ້າເຊື່ອມຊຶມ 5 ເອກະສານພື້ນຖານຂອງພັກ
ໃນວັນທີ 11 ຕຸລາ 2018 ເມືອງສີສັດຕະນາກໄດ້ຈັດພິທີສະເຫລີມສະຫລອງວັນເຄຫາສະຖານໂລກ ຄົບຮອບ 33 ປີ ໃນຫົວຂໍ້: ການຄຸ້ມຄອງຂີ້ເຫຍື້ອໃນຕົວເມືອງ ເຊິ່ງຈັດຂື້ນທີ່ເດີ່ນ ໂຮງຮຽນ ມັດທະຍົມຕອນປາຍ ສີສັດຕະນາກ ພາຍໃຕ້ການເປັນປະທານຂອງທ່ານ ໂພຄຳ ໄຊຍະສອນ ກຳມະການພັກ ນະຄອນຫລວງວຽງຈັນ, ເລຂາພັກເມືອງ, ເຈົ້າເມືອງສີສັດຕະນາກ ໂດຍໃຫ້ກຽດເຂົ້າເປັນປະທານຮ່ວມໂດຍທ່ານ ລາດຊະນີວົງ ອະມາຣາທິທາດາ ຄະນະປະຈໍາພັກ, ປະທານກວດກາພັກ, ຫົວໜ້າພະແນກກວດກາລັດ ແລະ ຕ້ານການສໍ້ລາດບັງຫລວງ ແລະ ເປັນຜູ້ຊີ້ນຳເມືອງສີສັດຕະນາກມີຄະນະປະຈຳພັກເມືອງ, ໄດ້ມີຄະນະພັກເມືອງ, ຫົວໜ້າຫ້ອງການອ້ອມຂ້າງ, ນາຍບ້ານ, ພະນັກງານຄູ-ອາຈານ ແລະ ນ້ອງນັກຮຽນເຂົ້າຮ່ວມຢ່າງເປັນຂະບວນພົດພື້ນ.
ໃນວັນທີ 01 ຕຸລາ 2018 ເມືອງສີສັດຕະນາກໄດ້ເປີດກອງປະຊຸມ ການຊີ້ນຳ-ນຳພາວຽກງານຮອບດ້ານຄົບຄະນະບໍລິຫານງານພັກເມືອງ ສີສັດຕະນາກ ປະຈຳໄຕຼມາດ III ແລະ ທິດທາງແຜນການໄຕຼມາດ IV ຄັ້ງທີ 15 ສະໄໝທີ VI ເຊິ່ງຈັດຂື້ນທີ່ຫ້ອງປະຊຸມສຳນັກງານປົກຄອງເມືອງສີສັດຕະນາກ ພາຍໃຕ້ການເປັນປະທານຂອງສະຫາຍ ໂພຄຳ ໄຊຍະສອນ ກຳມະການພັກ ນະຄອນຫລວງວຽງຈັນ, ເລຂາພັກເມືອງ, ເຈົ້າເມືອງສີສັດຕະນາກ, ມີຄະນະປະຈຳພັກເມືອງ, ຄະນະພັກເມືອງ, ຫົວໜ້າຫ້ອງການ ແລະ ສະຫາຍເລຂາພັກບ້ານ ທົ່ວເມືອງ ເຂົ້າຮ່ວມທັງໝົດ 108 ສະຫາຍ, ຍິງ 15 ສະຫາຍ.
ເມືອງສີສັດຕະນາກ ໄດ້ສ້າງຂະບວນການອອກແຮງງານ ວັນສິ່ງແວດລ້ອມໂລກ ໃນວັນທີ 15/09/2018 ຕາມເສັ້ນທາງຕັດໃໝ່ ດອນນົກຂຸ້ມ ຫາ ດອນກອຍ ມີອາສາສະໝັກມາຈາດ ຄະນະນີຕິສາດ ແລະ ລັດຖະສາດ, ມສ ເພຍວັດ, ມສ ສີສັດຕະນາກ, ມສ ພັນໝັ້ນ, The Asha Foundatoin, ສະຖານທູດອັງກິດ, ຊາວໜຸ່ມທົ່ວເມືອງສີສັດຕະນາກ, ບ້ານ ດອນນົກຂຸ້ມ, ບ້ານ ດອນກອຍ ແລະ ບ້ານໂພນປ່າເປົ້າ ມີຈຳນວນພົນທັງໝົດ 858 ຄົນ, ຍິງ 440ຄົນ.
ໃນວັນທີ 12 ກັນຍາ 2018 ພະແນກ ຖະແຫລງຂ່າວ, ວັດທະນະທຳ ແລະ ທ່ອງທ່ຽວ ນະຄອນຫລວງວຽງຈັນ ຮ່ວມກັບ ສູນວັດທະນະທຳເດັກ ນະຄອນຫລວງວຽງຈັນ ແລະ ຫ້ອງການຖະແຫລງຂ່າວ, ວັດທະນະທຳ ແລະ ທ່ອງທ່ຽວ ເມືອງສີສັດຕະນາກ ໄດ້ຈັດ ຝືກອົບຮົບຄວາມຮູ້ພື້ນຖານ ດ້ານການບໍລິການ ຮັບຕ້ອນຕົບແຕ່ງຫ້ອງປະຊຸມ ແລະ ດ້ານສີລະປະມວນຊົນ ຈັດຂື້ນທີ່ພັດຕະຄານແມ່ຂອງສອງ ໂດຍມີທ່ານ ບຸນຄຳ ວິຈິດລາສີ ຮອງເຈົ້າເມືອງ ສີສັດຕະນາກ ມີບັນດາຄະນະພັກເມືອງ, ຫົວໜ້າຫ້ອງການ ແລະ ແຂກທີ່ຖືກເຊີນພາກສ່ວນທີ່ກ່ຽວຂ້ອງເຂົ້າຮ່ວມ
ໃນວັນທີ 23 ສິງ 2018 ເມືອງສີສັດຕະນາກໄດ້ຈັດກິດຈະກຳ ສະເຫລີມສະຫລອງ ແລະ ປາຖະກະຖາວັນລັດຖະທຳມະນູນ ຄົບຮອບ 27 ປີ (15 ສິງຫາ 1991-15 ສິງຫາ 2018) ແລະ ວັນຢຶດອຳນາດ 23 ສິງຫາ ຄົບຮອບ 43 ປີ (23 ສິງຫາ 1975-23 ສິງຫາ 2018) ທີ່ສວນສາທາລະນະ 23 ສິງຫາ ເມືອງສີສັດຕະນາກ, ນະຄອນຫລວງວຽງຈັນ ໃຫ້ກຽດເປັນປະທານໂດຍທ່ານ ບຸນເມກ ວິໄລແສງ ຮອງເຈົ້າເມືອງສີສັດຕະນາກ ມີພະນັກງານລັດຖະກອນພາຍໃນເມືອງ, ສະຫະພັນນັກຮົບເກົ່າ, ຊາວໜຸ່ມ-ເຍົາວະຊົນ ແລະ ປະຊາຊົນເຂົ້າຮ່ວມ.